ขอสอบถามหน่อยครับ โอกาสติดเชื้อ HIV จากทางช่องปากมีกี่%ครับ ในกรณี ที่มีแผลในปากทั้งคู่ หรือ มีแผลในปากคนเดียว ความเสี่ยงเกิดจากการจูบปากครับ
สวัสดีค่ะ การติดเชื้อเอชไอวี จะติดต่อได้จาก 3 ทางหลักคือ การมีเพศสัมพันธ์, ติดต่อจากแม่สู่ลูกจากการคลอด และการใช้สิ่งของที่มีเลือดหรือส่วนประกอบของเลือดปะปน เช่น การใช้เข็มฉีดยาร่วมกัน การสัก การใช้มีดโกนร่วมกัน เป็นต้นจากที่ เล่ามา การจูบจะไม่สามารถติดเชื้อเอชไอวีเพราะเชื้อไม่ได้อยู่ในน้ำลายค่ะแต่หากการจูบนั้น เป็นการจูบที่รุนแรงจนเลือดออก และอีกฝ่ายมีแผลในปากขนาดใหญ่ อาจมีความเสี่ยงในการติดเชื้อได้ค่ะ ซึ่งหาก มีประวัติตามนี้ แนะนำควรไปพบแพทย์ทันที เพื่อตรวจประเมินความเสี่ยง และรับการรักษาอย่างเหมาะสมนะคะ